સુગરલોજીક્સના કહેવા અનુસાર તમારા રોજીંદા ખોરાક દ્વારા તમારા શરીરમાં પ્રવેશતી કેલરીની સાથે જો તમે માતાના દૂધમાંથી બનાવેલા સપ્લીમેન્ટને પણ લેશો તો તમારી ગટ હેલ્થને સુધારવામાં મદદ મળશે કારણકે અમારું આ સપ્લીમેન્ટ ફક્ત ગૂડ બેક્ટેરિયાને જ વિક્સાવવામાં મદદ કરશે. કંપનીનું એમ પણ કહેવું છે કે શરીરમાં જેમ જેમ ગૂડ બેક્ટેરિયા તેમના સપ્લીમેન્ટને લીધે વધારે સંખ્યામાં વિકસિત થશે તેમ તેમ તમને પોઝીટીવ લાગણી આપોઆપ થવા લાગશે અને તમારું શરીર તેના લીધે વધારે તંદુરસ્ત રહી શકશે. આ સપ્લીમેન્ટનો એક અન્ય ફાયદો એ પણ થશે કે જે માતાઓ પોતાના નવજાત શિશુઓને કોઈ કારણસર પોતાનું દૂધ પીવડાવી શકતી નથી તેને પણ આ સપ્લીમેન્ટ દ્વારા મદદ મળશે.